Sinu isikuandmeid töödeldakse sinu veebilehe kasutamise kogemuse toetamiseks, sinu konto ligipääsu haldamiseks ja muul viisil, mis on kirjeldatud meie privaatsuspoliitika.
#000000
Saadan Sulle 7 esinemisega seotud õppetundi, mida iga esineja teadma peaks
#000001
Hübriidesinemine: kuidas samal ruumis ja kaamera kaudu jälgivatele inimestele edukalt esineda
#000003
Viimased kaks aastat on olnud kummalised ja muude valdkondade seas on see tublisti ka inimeste esinemis- ja kuulamisharjumusi mõjutanud. Paljud esinemised on kolinud ainult veebi, aga õnneks toimub veel ka vanal heal kombel esinemisi. Ja siis on seal nende kahe vahel veel ka hübriidesinemine – st esinemine, kus osad kuulajad on saalis ja teised jälgivad sind ekraani kaudu.
#000005
Sinu ülesanne on mõlemad grupid end kuulama panna, neid kaasata ja teha kõik selleks, et inimesed sind huviga jälgiksid.
#000006
Selleks, et see hübriidvormis esinemine õnnestuks, toongi täna välja mõned asjad, mida sellisel moel esinedes silmas pidada
#000007
Hangi endale hea webinari tarkvara ja tee selle kasutamine endale selgeks
#000008
Hangi omale hea webinari tarkvara, mida sa väga hästi tunned. Tuntuimad neist on:
#000009
Need ülaltoodud on kõik väga levinud, aga mina ise kasutan teenust.
#000010
Vahet pole, millist tarkvara sa kasutad senikaua kuni:
#000011
see võimaldab ekraani jagadakasutajatega lihtsal moel otse suhelda sa seda tarkvara läbi ja lõhki tunned.see võimaldab lihtsal moel teha ja jagada kõike, mida sa oma esinemise ajal teha plaanid
#000012
Sõltuvalt sinu esinemise ja kuulajaskonna eripärast pead lähemalt uurima, mida üks või teine tarkvara teha võimaldab. Näide: kui sul on vaja grupitöid teha lasta, siis pead vaatama, kas ja millisel moel sinu tarkvara seda teha võimaldab.
#000013
Juhul kui sinu jaoks on oluline see, et kasutajad saavad igal ajal ise liitude (st sa ei pea neid ise sisse laskma), siis leia endale tarkvara, mis seda võimaldab (nt Google Meet ei võimalda).
#000014
 võimaldab kasutajatel liituda ilma, et ma neid eraldi sisse peaksin laskma (nt Google meeti puhul pean seda käsitsi tegema), mis tagab, et inimesed saavad liituda ka siis kui ma juba alustanud olen.
#000015
Selleks, et hübriidesinemine hästi välja tuleks, oleks vaja, et veebi kaudu jälgivad kuulajad sind ekraanil näeksid. Vastasel korral võiksid nad ju sinu esinemise salvestust hoopis hiljem järele vaadata ja live-sessiooni vahele jätta..
#000016
Nüüd võiks tavaline esineja mõelda “Nojah, mul on arvutil veebikaamera olemas, st sellega ei ole probleemi.”
#000017
Paraku aga seab arvuti veebikaamera sulle esinemise ajal omajagu piiranguid, sest see tähendab, et pead esinemise ajal kogu aeg arvuti kõrval passima. Niipea kui sa eemale lähed, ei ole sind enam näha ja see võib kuulajate jaoks tähendada tähelepanu kadumist.
#000018
Selleks, et taolist probleemi vältida, pakun sulle välja kaks võimalust, mida mina olen kasutanud.
#000019
Kasuta oma telefoni välise kaamerana
#000020
Mina olen oma arvutile pannud külge välise kaamera, millel omakorda on küljes ca 1,5-3m pikkune kaabel. Välise kaamerana olen enamasti kasutanud omaenda telefoni, mille omakorda olen kuulpeaga statiivi külge pannud.
#000021
Kõik see võimaldab mul kaamera arvutist eemale viia ja vastavalt ruumi asetusele siia või sinna suunata.
#000022
Telefoni kaamera ja arvuti ühendamiseks kasutan sellist telefoni äppi nagu Camo, mis toimib kenasti kõikide ülalnimetatud webinari tarkvaradega.
#000023
Selleks, et heli hea oleks, ühendan täiendavalt veel ka välised kõlarid. See garanteerib, et ka saalis viibijad kuulevad, mida veebi kaudu küsimusi esitavad inimesed räägivad.
#000024
Telefoni kasutamine välise kaamerana annab sulle rohkem võimalusi kui arvuti enda kaamera, aga sellest lahendusest on omakorda veel üks parem võimalus, millest ma järgmises peatükis lähemalt räägin.
#000025
Liikumisele reageeriv kaamera on selline, mis esinemise ajal jälgib kogu aeg sinu liikumist ja sellest tulenevalt ka end sujuvalt end pöörab. See tähendab, et ükskõik, kus sa seal ruumis parasjagu ka ei oleks, oled sa veebi kaudu vaatajatele ikka nähtav.
#000026
Olen viimasel poolel aastal just seda varianti kasutanud ja üsna tublisti teeb oma töö ära kaamera nimega Obsbot Tiny, mille just sel otstarbel Amazonist tellisin.
#000027
Lisaks sinu jälgimisele ja kaasa liikumisele tunneb Obsbot ka mõningaid käemärke, mida vastavalt vajadusele kasutada saad (nt lähemale zuumimine, jälgimise lõpetamine jms.) Vt all olevat lühivideot, mis ehk parema ülevaate annab.
#000028
Harjuta kodus kõik stsenaariumid läbi
#000029
Võimalik, et oled kuulnud ütlust “Kes teeb, sellel juhtub” . Selleks, et esinemise ajal vähem veidrusi või ootamatusi juhtuks, soovitan kõik oma süsteemid kodus hoolikalt läbi testida.
#000030
Näide: Tavaliselt ühendan ma enne esinemist kõik oma kodus olevad seadmed (arvutid, telefonid, tahvelarvutid jms) nii, et saan testida, kuidas kõik see krempel esinemise ajal välja võiks näha.
#000031
kas minu tarkvarale tehtud seadistused toimivad nii nagu vajakuidas webinariga liitumine toimibkuidas heliga lood onkuidas videopildiga lood onkuidas ekraanijagamine toimibkuidas failide jagamine toimibkuidas tahvli (whiteboard) kasutamine toimibkas vestlusaknad jms toimivadjuhul kui plaanin grupitöid teha, siis kuidas gruppidesse jagamine ja nende hilisem lahutamine toimib jne
#000032
Ühesõnaga: ma testin läbi kõikvõimalikud mulle pähe tulevad stsenaariumid. Aeg-ajalt kaasan testimisse oma lapsi, naist, sõpru jne. Seda kõike teen ma selleks, et täiesti kindel olla, mida ühes või teises olukorras teha.
#000033
Enne esinemist testi kuulajatega heli ja videot
#000034
Kõikidega, kes on liitunud enne minu esinemise algust, teen ma ühekaupa heli ja kaamera testi. Sellisel moel väldin seda olukorda, et kui keegi esinemise ajal midagi küsib, siis algab see tavapärane vaimude välja kutsumine teemal “Kas sa mind näed” ja “Kas sa mind kuuled”.
#000035
Kui aga veebis olijaid on palju, siis võib juhtuda, et selleks ei ole enne esinemist aega. Sellisel juhul jätan veebis olijatele vestluse aknasse teate teemal “Juhul kui sa mind ei kuule, siis proovi sisse välja logida, brauserit vahetada, telefoniga liituda” jms soovitused.
#000036
Teavita saalis olijaid, et teid jälgitakse ka veebi kaudu
#000037
Sissejuhatuse käigus annan ma saalis olijatele teada, et meil on ka veebis jälgijaid, mistõttu ärgu nad imestagu kui ma vahepeal arvutiga räägin. Samuti annan ma neile teada, et plaanin aeg-ajalt veebi kaudu jälgijatega otse suhelda ja neile ülesandeid anda.
#000038
Veebis olijaid hoiatan, et ma ei vaata kogu aeg nende ekraani, mistõttu igasugu vestlusakende tekstid jms jäävad mu poolt ilmselt tähelepanuta.
#000039
Samuti ütlen, et kui nad küsida tahavad, siis hakaku endale sobilikul hetkel rääkima, st öelgu oma nimi ja esitagu küsimus või kommentaar. Näide: “Janek olen. Mul tekkis küsimus selle kohta, kuidas....”
#000040
Sellisel moel teavad kuulajad kohe algusest peale, et see on täiesti okei kui nad veebi kaudu mu jutule vahele segavad.
#000041
Pöördu veebis olijate poole nii tihti kui võimalik
#000042
Olgugi, et enamiku ajast räägin ma neile, kes istuvad saalis, pöördun ma üsna tihti küsimusega otse mõne veebis olija poole.
#000043
Näide: kui sa mind veebi kaudu kuulad, siis täiesti suvalisel hetkel pöördun sinu poole stiilis “Siim, kes sa mind veebi kaudu jälgid. Sulle on mul küsimus: mis sa arvad, kui kaua võib esineja üht kuulajat jõllitada ilma, et sellel inimesel ebamugav hakkaks.”
#000044
Sellisel moel toimub saalis kahesuunaline liiklus, kus lisaks sellele, et kuulajad saavad küsimusi esitada, kaasan ka mina neid omapoolsete küsimustega.
#000045
Kui teed harjutusi, siis lase veebi kaudu jälgijatel neis osaleda
#000046
Kui ma saalis osalejatega harjutusi teen, siis neidsamu harjutusi lasen ka veebis olijatel teha.
#000047
Näide: kui Siim istub veebis ja tulemas on esinemisharjutus, siis annan talle juba eelnevalt teada, et ka tema saab teiste ees esineda. See tähendab, et ühel hetkel on Siim projektori abil suures plaanis seinale kuvatud ja ta saab teiste ees esineda.
#000048
Sama kehtib grupitööde jms kohta. Ühesõnaga, mitte hetkekski ei tohi ära unustada, et sind ka arvuti vahendusel jälgitakse. Mida rohkem sa oma kuulajaid kaasad, seda parem.
#000049
Kõik webinari tarkvarad seda teha ei võimalda, aga mõned neist küll. Näiteks minu võimaldab. Nüüd sa ilmselt mõtled “Oot, mida sa selle ootamatu vahepala all mõtled?” Aitäh, et küsisid, sest ma kohe selgitan.
#000050
Enne oma esinemist seadistan ma oma webinari tarkvara selliselt, et ta suvalisel ajal iga 20-40 minuti järel viskab osalejatele ette hüpikakna, mis sisaldab minu poolt eelnevalt sisestatud sõnumit.
#000051
Tavaliselt kirjutan ma sinna midagi taolist: “Hei Siim, oled sa ikka veel ärkvel? Kui oled, siis palun kirjuta siia vestlusaknasse kolm peamist mõtet, mis sul senisest esinemisest meelde on jäänud.”
#000052
Sellisel moel saad võimaluse veel täiendavalt oma kuulajate tähelepanu köita ja neid kaasata.
#000053
Kokkuvõtteks: hübriidesinemise edu sõltub sellest, kui palju sa ise vaeva viitsid näha
#000054
Jah, see sunnib sind vaeva nägema ja tegema midagi, millega sa ei ole harjunud, aga tulemus on seda väärt. Pea alati meeles, et sina ei ole kõige tähtsam inimene ruumis. Kõige tähtsamad on sinu kuulajate huvid, vajadused ja ootused, mistõttu on sinu ülesanne nendele ootustele vastavat sisu pakkuda.
#000056
“Mulle meeldis, et ma ei olnud sinna kaamera taha üksi jäetud vaid ma sain kõigest osa”“Väga hea oli see, et sain teistega koos praktilisi asju kaasa teha”“Mulle väga meeldis see, et sa minuga aeg-ajalt suhtlesid. See tekitas tunde nagu ma ka ise viibiks seal ruumis koos teistega”“See liikuv kaamera on väga hea, sest nii tekkis tunne nagu ma oleksin saalis.”
#000059
Kui see teema sulle rohkem huvi pakub, siis vaata ka postitust “Avalik esinemine Skype, Zoom vms vahendite abil”
#000061
Janek Tuttar on kodulehe AvalikEsinemine.net autor ja omanik. Samuti on ta ka Eesti Ettevõtluskõrgkooli Mainor avaliku esinemise ja suulise eneseväljenduse ainete lektor.
#000062
Siin lehel kirjutab ta eelkõige sellest, kuidas iseendaga erinevates avaliku esinemise situatsioonides toime tulla.
#000063
Maailmameistrivõistluse finalist Harald Lepisk jagab soovitusi
#000065
PowerPoint presenters view – kuidas seda kasutada?
#000066
Saa oluliselt paremaks kui need, kes Sind laval olles tüüdanud on.
Saadan Sulle 7 esinemisega seotud õppetundi, mida iga esineja teadma peaks.
Hoian Sinu andmed 100% kaitstuna. Ka minule ei meeldi spämm!
Leave this field empty if you're human: Viimased postitused
Hübriidesinemine: kuidas samal ruumis ja kaamera kaudu jälgivatele inimestele edukalt esineda
Avalik esinemine Skype, Zoom vms vahendite abil
Auditooriumi ohjamine ja vaenulike kuulajatega tegelemine
#000067
Saa oluliselt paremaks kui need, kes Sind laval olles tüüdanud on.
#000068
Saadan Sulle 7 esinemisega seotud õppetundi, mida iga esineja teadma peaks.
#000069
Hoian Sinu andmed 100% kaitstuna. Ka minule ei meeldi spämm!
#000070
Hübriidesinemine: kuidas samal ruumis ja kaamera kaudu jälgivatele inimestele edukalt esineda
Avalik esinemine Skype, Zoom vms vahendite abil
Auditooriumi ohjamine ja vaenulike kuulajatega tegelemine
#000071
Inspireeriv ja julgustav avaliku esinemise koolitus igasuguse esinemiskogemusega inimesele
#000072